Sonja Loots: Akademie se strategie oor prys lafhartig | Netwerk24
Die eienaar van ’n blaffende hond in Brackenfell, Kaapstad, is ’n boete van R500 opgelê en moet aanstaande maand in die hof verskyn ná talle klagtes oor die geraas.
Man leen glo gou vriend se motor vir rooftog
’n Man het na bewering gou ’n vriend se motor geleen om ’n rooftog daarmee uit te voer en het die motor vol skietgate teruggegee.
‘Dooie’ leerling leef nog, sê WKOD
Die Wes-Kaapse onderwysdepartement (WKOD) het Donderdag bevestig dat ’n gr. 8-leerling wat Dinsdag by sy skool gesteek is, wel nog lewe, ten spyte daarvan dat sy dood vroeër bevestig is.
Pakistan blus Aussies se vlam binne 4 dae
Die Pakistanse snelbouler Mohammad Abbas het 10 paaltjies platgetrek om sy span in staat te stel om Australië op ’n drafstap met 373 lopies in die tweede en laaste toets in Abu Dhabi in die Verenigde Arabiese Emirate te klop.
SA se Kevin kan Federer wéér troef
Die kans is goed dat Suid-Afrika se Kevin Anderson voor die einde van die jaar ’n tweede sege oor Roger Federer kan behaal.
Wade verruil rugby vir NFL in die VSA
Christian Wade, ’n vleuel wat vir die Engelse klubspan Wasps speel, gaan rugby vaarwel roep vir ’n loopbaan in die Nasionale Voetballiga (NFL) in Amerika.
Clover styg 18% danksy moontlike koper
Die suiwelmaatskappy Clover se aandeelprys het met 18% gestyg ná sy aankondiging dat hy dalk ’n moontlike koper het.
Mark Kingon, waarnemende kommissaris van die SAID, wou by navraag Vrydag nie kommentaar lewer op Makhekhe-Mokhuane se SAUK-onderhoud of haar getuienis nie.
Facebook aangevat oor opgeblase kyksyfers
Facebook het na bewering die sukses van video’s wat op die platform geplaas is met tot 900% oordryf, het nuwe hofdokumente aan die lig gebring.
Leopold II en Kongolese volksmoord op die planke
’n Volksmoord in die Kongo waarin tien miljoen mense gedurende koning Leopold II van België se bewind omgekom het, is die stofgegewe in Congo: The Trial of King Leopold II.
Deur Sonja Loots 29 April 2018 16:49
Die omstredenheid oor die toekenning van die Deleen Bekkerprys aan Christiaan Olwagen, waaroor Rapport verlede week berig het, is onsmaaklik. Ongelukkig is die Suid-Afrikaanse Akademie vir Wetenskap en Kuns, asook die beoordelaars, nie onskuldig aan hoe sake verloop het nie. Hulle moes die debakel voorkom het. By gebreke daaraan moet hulle nou meer doen om die verwarring op te klaar.
Luidens ’n mediaverklaring vroeër vanjaar, steeds te lees op die Akademie se webblad, word die prys toegeken vir “die beste draaiboek vir ’n rolprent in Afrikaans”. Só is die prys ook in 2013 aangekondig toe dit ingestel is. Of dit bedoel is vir oorspronklike draaiboeke of draaiboekverwerkings, of vir enige van hierdie moontlikhede, is nooit uitgestippel nie. Dit was die eerste fout.
Die tweede fout was die slordige bewoording van die mediaverklaring. Enersyds verklaar dit dat die prys toegeken word vir die draaiboek van die rolprent Johnny is nie dood nie. Die sterk rolverdeling en uitstekende ensemblespel word egter ook genoem, met die rolprent pleks van die draaiboek wat bestempel word as “historiese en artistieke mylpaal binne die Afrikaanse film-kanon”.
Prof Martin Botha, filmkenner van die Universiteit van Kaapstad, meen luidens berigte die beoordelaars moes duideliker aangedui het dat die toekenning “vir die visuele interpretasie van die oorspronklike teks asook vir die regie was”. Maar is dit so? En indien wel, is dit nie dalk in stryd met die reglement nie? As die beoordelaars sommer goedsmoeds die reglement oorboord gegooi het, sou mens kon argumenteer dat ook dít ’n fout was.
Niemand argumenteer dat ’n draaiboek oorspronklik moet wees om bekroonbaar te wees nie. Daar is ook geen sprake van plagiaat nie.
Dus: Tot tyd en wyl die beoordelaars dit duidelik stel dat die prys toegeken is vir regie pleks van die draaiboek, en kan bevestig dat só ’n besluit met die reglement strook, moet mens aanvaar dat hulle die draaiboek bekroon het. In die lig van die bekgeveg wat losgebars het, moet die beoordelaars bereid wees om prontuit te verklaar dat hulle seker is die draaiboek is die werk van Olwagen en dat Malan Steyn nie saamgeskryf het aan die draaiboekverwerking van sy drama nie.
Niemand argumenteer dat ’n draaiboek oorspronklik moet wees om bekroonbaar te wees nie. Daar is ook geen sprake van plagiaat nie. Die Akademie en/of beoordelaars moet egter, en moes lankal, geantwoord het op die volgende vrae: Is die toekenning vir die draaiboek, of vir regie? Meen hulle die draaiboekverwerking is die werk van slegs die persoon wat hulle bekroon, of die werk van twee mense wat voor die voltooiing van die projek stry gekry het? Om hierdie vrae in die lug te laat hang en te hoop dat die storm vanself sal oorwaai, of te redeneer dat die gepeupel moet wag op die uitlees van ’n vollediger commendatio op die bekroningsaand, is nie ’n werkbare strategie nie.
Volgens die Akademie se eie missie en doelstelling “ondersoek dié Akademie voortdurend aktuele sake van openbare belang, neem standpunt daaroor in, en tree meermale adviserend, fasiliterend en meningsvormend op deur direk by die verloop van gebeure betrokke te raak”. Dat die beoordelaars in alle tale oor hul besluit swyg, is in stryd met die rol wat die Akademie sê hy speel.
Kunstenaars is weerloos en prystoekennings jaag emosies op. Daarom moet reglemente duidelik wees, moet beoordelaars hulle by reglemente hou, en moet commendatio’s dien ter stawing en verheldering van die gronde vir die toekenning. Die toekenning van die Deleen Bekker-prys opper tot dusver meer vrae as wat daar antwoorde is. Dit is morsig en uiters onregverdig teenoor twee talentvolle kunstenaars.
Meer oor: Christiaan Olwagen | Die Ander Kant | Toekennings
Jan Taks se ondersoek na Guptas reeds begin
Slagpale toe vir Bulle op Nuweland
2 sterf in brand by Houtbaai